John Ugelstad

John Ugelstad (1921–1997) var en norsk kjemiker og oppfinner, kjent for Ugelstad-kuler og han regnes som den fremste pioneren innen polymer- og kolloidkjemi.

Etter examen artium 1941 ble han kjemiingeniør ved Norges tekniske høgskole (NTH) i 1948, for så å flytte til Nederland der han jobbet for Philips sin plastavdeling.  Han tok også  en doktorgrad ved universitetet i Leiden og ble dr.philos. i 1955. I 1956 ble han dosent i industriell kjemi ved NTH, og professor i 1967, og her ble han resten av sitt yrkesaktive liv, frem til 1991. 

I 1977 oppfant han, i nært samarbeid med professor Arvid Berge og dr.ing. Turid Ellingsen, «Ugelstad-kuler», monodisperse plastkuler som allerede i 1983 ble brukt av Kjell Nustad og Gunnar Kvalheim for kurering av benmargskreft ved Radiumhospitalet.  

Ugelstads oppfinnelse la grunnlaget for selskapet Dynal, som har vokst til å bli et stort internasjonalt firma innen bioteknologi. Denne teknologien har fått stor betydning for industriell og medisinsk utvikling i Norge og andre land.  Det finnes stadig nye anvendelser for kulene innenfor flere fagfelt.Bittesmå kuler som redder liv Ugelstad hadde en rekke patenter og forfattet over to hundre forskningsartikler.  I 2002 ble  Ugelstad lab ved NTNU.Laboratorium oppkalt etter John Ugelstad  i Universitetsavisa.no 

Kollega Per Rangnes har skrevet biografien John Ugelstad – the Man Behind the Beads, som ble utgitt etter hans død i 1997, og handler om hans faglige karriere. Delen som om handler personen Ugelstad er skrevet av Gerd Isern, journalist i Adresseavisen. Ugelstad var sønn av fabrikkeier Petter Endresen Ugelstad (1893–1975) og Karen Stene (1898–1993). John giftet seg i 1948 med billedkunstneren Viola Sommervold Rigstad (1922–2017).

 Utmerkelser 
 SINTEFs belønningsfond 1982
 Guldkuggen (Sverige) i 1984
 Nihon University School of Medecine Price (Japan), 1985
 Norsk Kjemisk Selskaps medalje til minne om Guldberg og Waages massevirkningslov 1985
 Oppfinnerprisen 1986 fra Norsk Oppfinnerforening
 Norges Teknisk-Naturvitenskapelige Forskningsråds ærespris 1986
 Gunnerusmedaljen 1987 
 St. Olavs Orden, kommandør 1990
 Norges Tekniske Vitenskapsakademi, æresmedlem 1991
 The Holger Crafoord Award (Society of Blood Purification), 1993
 Det Norske Videnskaps-Akademi, innvalgt
 Det Kongelige Norske Videnskabers Selskab, innvalgt
 Referanser 

 Eksterne lenker 



Kategori:Norske forskere
Kategori:Norske oppfinnere
Kategori:Guldberg og Waage-medaljen
Kategori:Norske kjemiprofessorer
Kategori:Norske kjemikere
Kategori:Professorer ved NTNU
Kategori:Medlemmer av Det Norske Videnskaps-Akademi
Kategori:Medlemmer av Det Kongelige Norske Videnskabers Selskab
Kategori:Medlemmer av Norges Tekniske Vitenskapsakademi
Kategori:Personer fra Trondheim kommune
Kategori:Æresmedlemmer av Norges Tekniske Vitenskapsakademi
Kategori:Gunnerusmedaljen
Kategori:Kommandører av St. Olavs Orden
Kategori:Alumni fra NTH